Document ID: /fineweb-2-swissfilter-quality_10-filterrobots/filtered/02038.jsonl.gz/2167

Naziunal/Internaziunal Nov trenader per FC Sion
Tar il FC Sion datti in'ulteriura midada da trenader. Il Spagnol Gabri sto ir suenter la terrada da Sion cunter GC en l'emprim gieu da la runda da primavaira.
Gabri vegn remplazzà cun Maurizio Jacobacci ch'era gia avant 11 onns per curt temp trenader da Sion. Quai durant la stagiun 2007/2008. Jacobacci ha 55 onns ed ha fin uss trenà ils juniors da Sion en la Promotion League.
Jacobacci è gia il terz trenader da Sion en questa stagiun. Avant Gabri aveva il Talian Paolo Tramezzani trenà il club vallesan. Tranter auter ha Tramezzani trenà Schaffusa e Kriens.
Sion è actualmain a la cua da la tabella da la Super League.
RR novitads 15:00